**Z á p i s n i c a**

Zápisnica zo zasadnutia Obecného zastupiteľstva v obci Čakany, dňa 11. 04. 2019

o 18.00 hod. v miestnom kultúrnom dome v Čakanoch.

**Prítomní:**

l. Lívia Bugárová, starosta obce

2. Zuzana Kölesová, zást. starostu obce

3. Renáta Ághová, posl. OZ

4. Tivadar Feketevízi, posl. OZ

5. Ing. Mária Janeková, posl. OZ

6. Pharm.Dr. Norbert Pörsök, posl. OZ

7. Ing. Jozef Svinger, posl. OZ

8. Tomáš Szabó, posl. OZ

Mgr. Štefan Radics, hlavný kontrolór obce - ospravedlnený

Hostia: viď prezenčná listina

**Program zasadnutia**:

l. Otvorenie zasadnutia

2. Program zasadnutia a schválenie programu 3. Určenie overovateľov zápisnice a zapisovateľa zápisnice

4. Schválenie  návrhovej komisie

5. Zápisnica a uznesenia zo dňa 31.01. 2019

6. Komunitný plán obce Čakany - návrh

7. Podanie žiadosti na projekt „ L5 dotácie na zvyšovanie energetickej účinnosti

existujúcich verejných budov vrátane zatepľovania – „ Prístavba a rekonštrukcia

Domu smútku“

8. Podanie žiadosti na projekt „ J 1 Podpora Elektromobility“

9. Žiadosti

10. Iné

11. Diskusia

12. Záver

**K bodu 1) – Otvorenie zasadnutia**

Zasadnutie OZ otvorila a viedla Lívia Bugárová, starostka obce. V úvode privítala členov OZ a konštatovala, že na zasadnutí sú prítomní všetci poslanci obecného zastupiteľstva, zasadnutie OZ je uznášaniaschopné.

**K bodu 2) – Program zasadnutia a schválenie programu**

Program zasadnutia jednohlasne schválený.

**K bodu 3) – Určenie overovateľov a zapisovateľa zápisnice**

Za overovateľov zápisnice boli určení poslanci: Ing. Jozef Svinger a Zuzana Kölesová,

za zapisovateľku zápisnice bola určená Mária Masiczaová.

**K bodu 4) – Schválenie návrhovej komisie**

Schválenie návrhovej komisie v zložení: poslanci : Ing. Mária Janeková a Tivadar

Feketevizi.

**K bodu 5) – Zápisnicu a uznesenia zo dňa 31.01.2019**

Zápisnicu a uznesenia zo dňa 31. 01. 2019 prečítala Mária Masiczaová.

**K bodu 6) – Komunitný plán obce Čakany - návrh**

Starostka obce informovala poslancov o Komunitnom pláne sociálnych služieb obce Čakany, ktorý má byť schválený poslancami OZ. Komunitný plán obce bol vypracovaný v zmysle zákon č. 448/2008 Zb. z. o sociálnych službách, ktorý analyzuje ich stav, hodnotí potreby občanov v sociálnej oblasti a navrhuje priority na nasledujúce obdobie.

Obec je zo zákona povinná poskytovať určité druhy sociálnych služieb. Dobre fungujúca

sociálna sieť je potrebná na to, aby bolo možné zasiahnuť všade tam, kde sa človek z objektívnych dôvodov dostal do nevyriešiteľnej situácie alebo tam, kde je pomoc spoločnosti nevyhnutná. Vďaka komunitného plánu je možné adresnejšie a efektívnejšie

využívať financie obecného rozpočtu pre skvalitnenie sociálnych služieb tam, kde je to

potrebné.

Poslanci schválili návrh Komunitného plánu obce Čakany na roky 2019 – 2023 nasledovne

Hlasovanie: za 7 proti 0 zdržal sa 0

Návrh Komunitného plánu obce Čakany je prílohou zápisnice.

**K bodu 7) - Podanie žiadosti na projekt „ L5 dotácie na zvyšovanie energetickej**

**účinnosti**  **existujúcich verejných budov vrátane zatepľovania – „ Prístavba**

**a rekonštrukcia Domu smútku“**

Starostka podala informáciu o tomto projekte. Dňa 15.03.2019 bolo na webe environmentálneho fondu zverejnené dotácie pre rok 2019 – činnosť L5 dotácie na

zvyšovanie energetickej účinnosti existujúcich verejných budov vrátane zatepľovania – “Prístavba a rekonštrukcia Domu smútku“ . Maximálna výška dotácie na činnosť je

200 000 € pri dodržaní podmienky minimálneho 5 % spolufinancovania oprávnených nákladov projektu. Ide o rekonštrukciu budovy domu smútku. Rozpočet na rekonštrukciu domu smútku je vo výške 47 946,64 € spolufinancovaním 5 % .

Žiadosť na projekt je možné podať do 16. 04. 2019. Poslanci schválili podanie žiadosti

na prístavbu a rekonštrukciu Domu smútku.

Hlasovali nasledovne: za 7 proti 0 zdržal sa 0

**K bodu 8) –** **Podanie žiadosti na projekt „ J 1 Podpora Elektromobility“**

Účelom podpory elektromobility je dosiahnutie zníženia množstva vypustených znečistujúcich látok prostredníctvom využívania elektromobilu. Predmetom podpory je

nákup nových vozidiel s elektrickým pohonom . Maximálna výška podpory formou dotácie na činnosť je 10 000 € pri dodržaní podmienky min. 5% spolufinancovania. V našom prípade predmetom projektu by bol nákup vozidla s elektrickým pohonom – PIAGGIO QUARDO sklapač. Elektromobil by bol využitý na činnosť nehospodárskeho charakteru vo verejnom záujme samosprávnych funkcií v súvislosti s obecným úradom.

Celkový rozpočet nákladov na projekt je 23 988 € s DPH. Požadované financie vo výške 10 000 €. V prípade úspešnosti spolufinancovania obce je vo výške 13 988,00 €.

Starostka obce navrhla poslancom nepodať žiadosť z dôvodu malej výšky podpory.

Nepodanie žiadosti na projekt „J l Podpora Elektromobility „ poslanci OZ berú na vedomie

**K bodu 9) - Žiadosti**

1. **Ohlásenie drobnej stavby na oplotenie objektu – Börger Pub.**

Marián Tóth vlani odkúpil budovu od Jednoty s. d. Dunajská Streda a pozemok za budovou vo výmere 747 m2. Momentálne plánuje okolo objektu vybudovať betónový plot. Pri predbežnom vytýčení plotu s geodetom bolo zistené, že skutkový stav terajšieho oplotenia nezodpovedá k skutočnému zameraniu plotu. Oplotenie pozemku pri obecných kontajneroch podľa geodetického zamerania by malo posunúť cca o 3,3 m. v tvare trojuholníka. Na základe vytýčenia pozemok pod obecnými kontajnermi

patrí p. Tóthovi Mariánovi v rozlohe 55 m2.

V prípade spoločnej dohody by mohlo dôjsť k výmene pozemkov, p. Tóth by mal

ešte od obce odkúpiť časť pozemku vo výmere 62 m2 na parc. č. 203/13 – vedľa budovy a časť by sa previedlo zámennou zmluvou.

Marián Tóth bol prítomný na zasadnutí OZ a hneď sa vyjadril, že má záujem od obce

odkúpiť uvedený pozemok. Starostka dodala, že prevody vlastníctva majetku obce

môže byť až po vypracovaní znaleckého posudku.

Poslanci OZ p. Tóthovi  schválili, aby bol k tomu aj vypracovaný znalecký posudok.

Hlasovanie : za 7 proti 0 zdržal sa 0

**K bodu 10) – Iné**

V rámci tohto bodu starostka podala nasledovné informácie :

* vymenovala členov komisie verejného poriadku v zložení : Ing. Svinger a Feketevízi na riešenie priestupkového konania maloletej sl. Holíkovej z dôvodu požívania alkoholických nápojov, za prítomnosti zákonného zástupcu,
* firma AREX, Árpád Őry dočasne prenajíma priestory kuchyne, všetky

režijné náklady spojené s prenájmom hradí sám,

* sťažnosť na parkovanie v okolí našej MŠ, na vodiča autobusu a rodičov bola vybavená v zákonnej lehote

**Štrková baňa – informácia o liste pre Slovenské štrkopiesky s.r.o.**

Dňa 20.02.2019 sa konalo pracovné stretnutie s konateľom spoločnosti Ing. Joskom Slovenské štrkopiesky s.r.o. a poslancami OZ. Predmetom stretnutia s novým majiteľom spoločnosti boli rôzne témy. Naše požiadavky adresované konateľovi spoločnosti v liste napísala Ing. Janeková Mária, poslankyňa OZ, zato starostka obce jej poďakovala a zároveň ju poprosila o jeho prečítanie prítomným.

List p. Ing. Joskovi je prílohou zápisnice

Ďalšie informácie :

* Informácia o separovaní odpadu za rok 2019, bola podaná žiadosť o zmenu infraštruktúry zberu v obci,

Stretnutie obyvateľov obce s kompetentnými subjektami je naplánované na deň

24.04.2019,

- **Schválené a prebiehajúce projekty:**

dňa 21.03. 2019 bola vybudovaná lanovka na detskom ihrisku,

koncom mesiaca 4/2019 bude prebiehať realizácia projektu na rozšírenie

kamerového systému v obci,

schválený projekt – Zelené obce 2019, výsadbu stromov okolo detského

ihriska v sume 15 500,76 € realizujeme už 12. apríla,

dňa 11.03.2019 boli podané tri dotácie na TTSK,

dňa 21. 03. 2019 bola podaná žiadosť pre MŠ pod názvom Dajme spolu gól

na rôzne pomôcky pre deti,

dňa 04.04.2019 bola podaná žiadosť na WIFI4EU, bezplatné pripojenie WIFI pre občanov vo verejných priestranstvách a budovách,

* **Zápis detí** do materskej školy, Čakany sa bude konať od 23.04. do 30. 04. 2019
* **Kanalizácia** - povolenie na uskutočnenie líniovej vodnej stavby „Odkanalizovanie skupiny obcí HŽO“ 5.etapa - Kanalizácia Čakany, dňa 26.04.2019 bude prebiehať verejné obstarávanie,
* **Cesta smerujúca k novej lokalite,** stavebné povolenie je v štádiu riešenia, chýba

nám vyjadrenie zo SPF a SPP, cesta bola upravená dočasne makadamom

Vladimír Havalda, predseda petičného výboru s Ing, Janekovou a starostkou

obce dohodli osobné stretnutie na deň 15.04. kedy pozrú a prekontrolujú všetky

podklady súvisiace s úpravou cesty,

* Jarná brigáda, ktorá bola naplánovaná na deň 1. mája 2019 z dôvodu predpovede

nepriaznivého počasia bude posunutá na iný termín

**K bodu 11) – Diskusia**

V rámci diskusie vystúpili občania :

* P. Matuš Štefan vystúpil s požiadavkou, aby na vozovke v obci, hlavne pri autobusovej zástavke a pri detskom ihrisku by bolo potrebné vyznačiť prechod pre chodcov z dôvodu bezpečnostného prechodu chodcov cez cestu.
* Marián Tóth sa pýtal na umožnenie prevádzkovať v jeho hostinci Börger Pub

zariadenie na stávkovú hru.

Starostka ho informovala, že obec Čakany má prijaté VZN na zákaz prevádzkovania niektorých druhov hazardných hier. Starostka obce žiadala p. Tótha, aby upresnil o

aký stroj má záujem?

**K bodu  12) –  Záver**

Po prerokovaní všetkých bodov programu starostka obce zasadnutie ukončila a poďakovala

všetkým prítomným za účasť.

V Čakanoch 11. 04. 2019

Lívia Bugárová

starosta obce

Overovatelia :

Zuzana Kölesová .................................

Ing. Jozef Svinger ................................

Zapísala: Mária Masiczaová